**Опис на работни задачи и одговорности на**

**Консултант одговорен за раководење на процедурата за верификација на најмалку една Посебна Програма за образование на возрасни и раководење на процедурата за верификација на Тренинг Центарот на АДКОМ**

1. **Позадина**

АДКОМ -Здружение на даватели на комунални услуги на Република Северна Македонија е добро етаблирано и ужива кредибилитет меѓу главните чинители, посветено да им служи на своите членови и да ги поддржува во подобрувањето на работата на комуналните услуги.

АДКОМ има суштинска улога, односно да нуди поддршка и техничка експертиза на своите членови. Сепак, поради зголемениот број на барања за поддршка на членовите, како и многу прогресивната и постојано променлива средина, АДКОМ идентификуваше потреба од понатамошен развој на Здружението за да може ефективно да одговори на потребите на своите членови и да им помогне да се подобрат нивните услуги. Свесни за аспектите што може дополнително да се подобрат, но и за потенцијалите и силните страни што може дополнително да се искористат, АДКОМ го разви проектот „Зајакнување на АДКОМ за одржлив развој, развој на капацитети и застапување на членките“, поддржан од „Регионална мрежа за развој на капацитети (RCDN) за водни услуги“.

Главната цел на овој проектот е да обезбеди одржлив раст, да го поттикне развојот на капацитетите и да ја подобри застапеноста на своите членки, позиционирајќи го АДКОМ како издржлива и влијателна асоцијација посветена на сеопфатното унапредување на својата мисија и цели.

Специфични цели на проектот се:

1. Развој на стратешките документи на АДКОМ за да се обезбеди непречено работење и ефективност на ниво на здружение;
2. Зајакнување на Тренинг центарот на АДКОМ и подигнување на внатрешните капацитети;
3. Воспоставување механизам за одржлив дијалог во рамките на АДКОМ за поефикасно застапување на интересите на неговите членки.

„Регионална мрежа за развој на капацитети (RCDN) за водни услуги“ има за цел да ја зголеми ефективноста и ефикасноста на Здруженијата на јавните комунални претпријатија и на единиците на локалната самоуправа во шесте земји од Западен Балкан, што придонесува за поквалитетно обезбедување на услугите од страна на нивните членови, што на крајот овозможува да се испорачаат квалитетни услуги за населението, во согласност со меѓународните стандарди. RCDN се надоврзува и ги интегрира постојните активности за развој на капацитетите, на национално и на регионално ниво, и го олеснува зголемувањето и понатамошната репликација низ целиот регион. Зајакнувањето на капацитетите на здруженијата за колаборативна испорака на развој на капацитетите е суштината на методолошкиот пристап.

RCDN е заеднички финансиран од Швајцарскиот државен секретаријат за економски прашања (SECO) и Германското Сојузно Министерство за економска соработка и развој (BMZ), а административно е вграден во Проектот на ГИЗ „Отворен регионален фонд за Југоисточна Европа - модернизација на услугите во Општините (ORF MMS)“.

Основниот фокус на АДКОМ е институционално зајакнување на своите членки, улога високо ценета од нејзините членки. Ова се постигнува преку Развојот на капацитетите (CD) спроведен од страна на Тренинг Центарот на АДКОМ- кој е оперативен од 2016 година. Препознавајќи ги предизвиците со кои се соочуваат ЈКП во обезбедувањето на одржливи комунални услуги, особено поради недостатокот на менаџерски и технички компетенции на вработените, Тренинг Центарот има за цел да понуди висококвалитетни обуки, поттикнати од побарувачката со цел зајакнување на перформансите на ЈКП. АДКОМ има потреба од сертифицирање на својот Тренинг Центар во склоп на Образовниот центар за возрасни според Националната процедура за сертификација, која вклучува програмска верификација и верификација на Тренинг Центарот.

АДКОМ работејќи на специфичната цел „Зајакнување на Тренинг центарот на АДКОМ и подигнување на внатрешните капацитети“, спроведува неколку обуки (програми) кои е потребно да се верифицираат.

1. **Цел на задачата**

Општата цел на оваа задача е да се избере Консултант кој ќе ја раководи процедурата за верификација на Тренинг Центарот на АДКОМ во склоп на Образовниот центар за возрасни според Националната процедура за верификација, која вклучува програмска верификација (најмалку една верифицирана Програма).

1. **Одговорности и задачи на Консултантот**

Задачата на Консултантот се состои од две групи на активности:

1. Раководење на процедурата за верификација на најмалку една Посебна Програма за образование на возрасните
2. Раководење на процедурата за верификација на Тренинг Центарот на АДКОМ,

Одговорностите и задачите на Консултантот се опишани подолу.

***Сет на активности кои се однесуваат на*** ***Раководење на процедурата за верификација на најмалку една Посебна Програма за образование на возрасните***

1. Да изготви најмалку една (1) програма за образование на возрасните која содржи:

- назив на програмата,

- знаења, вештини и способности кои се стекнуваат со завршувањето на програмата,

- услови за запишување, напредување и завршување на програмата,

- траење на програмата и облиците за изведување,

- кадровски, дидактички, просторни и други услови за изведување на програмата

- начин на евалуацијата на програмата и постигнатите резултати од учењето и

- видот на кадарот кој може да ја реализира програмата

1. Дa креира модули, модуларни единици, резултати од учењето и да ги дефинира ресурсите за програмата
2. Да направи План за учење (Модули / Модуларни единици / резултати од учењето / Критериуми за оценување)
3. Да изготви форми на спроведување на процесот на настава и учење
4. Да ги определи методите на настава и учење
5. Да определи методи и инструменти за оценување (есеи/писмени работи, проекти, практична работа, презентации, испитни прашања, изведби, портфолија на работа, учење преку работа, завршен испит и др.)
6. Да определи други релевантни методи за евалуација и самоевалуација
7. Да ги дефинира клучните компетенции со кои се стекнуваат учесниците
8. Да достави барање за верифицирање на посебната програма заедно со потребната документација пропишана во Законот за образование на возрасните до ЈУ Центар за образование на возрасните – Скопје
9. Да го следи процесот на верификација и навремено (во законски рок) да ја известува Извршната канцеларија на АДКОМ за новости во постапката

**Очекувани резултати/предмети на испорака на овој сет на активности:**

1. Изготвена најмалку една Програма за образование на возрасни која содржи:

- назив на програмата,

- знаења, вештини и способности кои се стекнуваат со завршувањето на програмата,

- услови за запишување, напредување и завршување на програмата,

- траење на програмата и облиците за изведување,

- кадровски, дидактички, просторни и други услови за изведување на програмата

- начин на евалуацијата на програмата и постигнатите резултати од учењето и

- видот на кадарот кој може да ја реализира програмата

1. Креирани модули, модуларни единици, резултати од учењето и дефинирани ресурсите за програмата
2. Изготвен План за учење (Модули / Модуларни единици / резултати од учењето / Критериуми за оценување)
3. Изготвени форми на спроведување на процесот на настава и учење
4. Дефинирани методите на настава и учењето
5. Дефинирани методи и инструменти за оценување (есеи/писмени работи, проекти, практична работа, презентации, испитни прашања, изведби, портфолија на работа, учење преку работа, завршен испит и др.)
6. Дефинирани други релевантни методи за евалуација и самоевалуација
7. Дефинирани клучните компетенции со кои се стекнуваат учесниците
8. доставено барање за верифицирање на посебната програма заедно со потребната документација пропишана во Законот за образование на возрасните до ЈУ Центар за образование на возрасните – Скопје
9. Навремено (во законски рок) известена Извршна Канцеларија на АДКОМ за сите новости во постапката за верификација

***Сет на активности што се однесуваат на*** ***Раководење на процедурата за верификација на Тренинг Центарот на АДКОМ***

1. Да ја подготви потребната документација за верификација на Тренинг Центарот на АДКОМ пропишана во Законот за образование на возрасните и релевантните подзаконски акти
2. Да достави барање за верификација на Тренинг Центарот на АДКОМ преку ЈУ Центар за образование на возрасните – Скопје до Министерството за образование и наука заедно со потребната документација пропишана во Законот за образование на возрасните
3. Да го следи процесот на верификација и навремено (во законски рок) да ја известува Извршната канцеларија на АДКОМ за новости во постапката

**Очекувани резултати/предмети на испорака на овој сет на активности:**

1. Подготвена потребната документација за верификација на Тренинг Центарот на АДКОМ пропишана во Законот за образование на возрасните и релевантните подзаконски акти
2. Доставено барање за верификација на Тренинг Центарот на АДКОМ преку ЈУ Центар за образование на возрасните – Скопје до Министерството за образование и наука заедно со потребната документација пропишана во законот за образование на возрасните
3. Навремено (во законски рок) известена Извршната канцеларија на АДКОМ за новости во постапката за верификација

Од Консултантот се очекува да достави финансиска понуда.

1. **Профил на Консултант**

Консултантот е искусен во спроведување на обуки, организација и учество на конференции и работилници. Има повеќегодишно искуство во работа на повеќе домашни и меѓународни проекти, вмрежувања и научно-истражувачка работа.

Консултантот треба да ги поседува следните компетенции:

* Познавање на националната законодавна рамка за образование на возрасните.
* Способност за изготвување на образовни програми за возрасни кои ги исполнуваат законските и регулаторни барања.
* Познавање на различни наставни методи и форми на учење, вклучувајќи традиционални и иновативни методи.
* Способност за креирање модули и модуларни единици, како и дефинирање на резултати од учењето.
* Способност за изготвување на методи и инструменти за оценување на знаењето и вештините на учесниците (есеи, писмени работи, проекти, практична работа, испитни прашања и сл.).
* Одлично познавање и искуство во работа на проблематиката.
* Изградени способности за стручна работа.
* Способност за навремено поднесување на документација и следење на административни процедури.
* Способност за координација со различни релевантни институции и организациски единици.
* Способност за ефективна комуникација и соработка со извршната канцеларија на АДКОМ и другите релевантни страни.
* Способност за навремено информирање за текот на постапката за верификација.
* Способност за дефинирање на клучни компетенции и критериуми за сертификација.

**Јазични вештини:** Течно познавање на Македонскиот јазик и англиски јазик.

**ИТ вештини**: MS Office (Word, Excel, PowerPoint).

**Образование:** Универзитетска диплома по општествени науки (правни, економски, филолошки, политички студии).

**Друго:** Ажурност, висока флексибилност, способност за работа со кратки рокови, подготвеност за патување.

**Забелешка:** Работно искуство од најмалку 10 години во образовна институција се смета за предност.

1. **Понуда**

Од Консултантот се бара да поднесе финансиска понуда најдоцна до 31.07.2024 година. Понудата треба да се поднесе на Македонски јазик по е-пошта, на [adkommk@gmail.com](mailto:adkommk@gmail.com) или лично на рака во извршната канцеларија на АДКОМ и треба да ги содржи следните делови:

* Лична Биографија,
* Финансиската понуда треба да го содржи вкупниот буџет за извршување на задачите вклучувајќи: (i) предложен број на денови и цена по дневна активност. Цените да бидат наведени во денари (бруто износ).

1. **Критериуми за евалуација и бодување**

Понудите ќе се оценуваат врз основа на правилникот за избор на тренери и консултанти на АДКОМ.

1. **Лице за контакт**

Референтното лице за оваа задача е Лолита Стојановска, Извршен директор на АДКОМ.

Адреса на е-пошта: adkommk@gmail.com

1. **Измена на условите**

АДКОМ го задржува правото да ги менува условите на повикот во секое време по сопствена дискреција.

1. **Прифаќање и отфрлање на понудите**

АДКОМ не мора да ја прифати понудата со најниска цена или било која понуда. По сопствена дискреција, АДКОМ го задржува и правото да отфрли некоја или сите примени понуди и да ја прифати секоја понуда што ја смета за поволна, без разлика дали е понудата со најниска цена или не. АДКОМ нема никаква обврска да додели договор и го задржува правото да го прекине процесот на барање на понуди во секое време и да се повлечат од дискусиите со сите или со кој било од Консултантите кои одговориле. АДКОМ го задржува правото да ја прифати предложената понуда целосно или делумно, да одбие која било или сите понуди, да се откаже од сите помали неформалности, неправилности или технички работи и да ја прифати понудата која се смета за најповолна за здружението и RCDN.

**Сопственост**

Сите материјали, документи и информации подготвени, развиени или приспособени од Консултантот и користени за целите на подготовка, реализација и олеснување на задачите се во сопственост на АДКОМ и RCDN. Консултантот се согласува дека ниту еден дел од материјалите, документите и информациите не смеат да се репродуцираат или дистрибуираат во каква било форма, или на кој било начин, или да се складираат во база на податоци или систем за пребарување, за какви било други цели и цели освен оние поврзани со овој Повик, без претходна дозвола од АДКОМ.

1. **Услови и плаќање**

Консултантот ќе биде ангажиран со посебен индивидуален договор, потпишан од АДКОМ и ќе биде исплатен по поднесување и одобрување на наведените испораки погоре. Консултантот ќе испрати Табела со работни саати за договорот (со користење на Анекс 1 за Табела со работни саати АДКОМ/RCDN Б прикачен на Опис на работни задачи и одговорности) заедно со испорачаните резултати за да се продолжи со плаќањето.

Плаќањето ќе се заснова на реалниот број на работни денови (според доставената Табела со работни саати) потрошени за развој на секој испорача резултат, но да не го надминува одобрениот број на денови за Консултантот.

Исплатата ќе биде извршена двократно, по доставување на фактура од страна на Консултантот:

* Прв дел: по поднесување на барање до ЈУ Центар за образование на возрасните – Скопје

на најмалку една Програма за образование на возрасни.

* Втор дел: по поднесување на барање преку ЈУ Центар за образование на возрасните – Скопје до Министерството за образование и наука за верификација на Тренинг Центарот на АДКОМ.

1. **Индикатори за успешност и Евалуација на работата**

Индикаторите што ги одразуваат перформансите на Консултантот се: Навремена и квалитетна презентација на резултатите и очекуваното. Изведбата на Консултантот ќе биде оценета од АДКОМ по реализацијата на задачата.

**Анекси:**

*Сите и анекси ќе му бидат доставени на Консултантот по потпишување на договор со АДКОМ.*

**Анекс 1: Табела со работни саати за консултантот**